Protestele pro-palestiniene din campusurile americane pun presiune tot mai mare pe administrația Biden
Protestele din campusurile universitare americane, împotriva războiului dus de Israel în Gaza, se extind. Valul de demonstrații a dus la sute de arestări și a lansat o dezbatere aprinsă despre antisemitism și libertatea de exprimare. Tensiunile pun presiune pe Biden, după ce acesta a promulgat miercuri un ajutor substanțial pentru Israel. Președintele aflat în campanie pentru al doilea mandat la Casa Albă are nevoie și de voturile alegătorilor tineri, dar și de coerență în sprijinirea israelienilor care susțin că duc un război împotriva Hamas.